12. ข้อมูลอื่นที่เกี่ยวข้อง

  ในปี 2553 บริษัทเป็นบริษัทหลักทรัพย์ในประเทศไทยที่ออก DW มากที่สุด เป็นจำนวน 21 ตัว
  ซึ่งประสบความสำเร็จเป็นอย่างสูงโดยได้รับการตอบรับที่ดีจากนักลงทุน
  ทั้งการเสนอขายต่อประชาชนเป็นการทั่วไป (แบบ IPO)
  และการเสนอขายผ่านระบบการซื้อขายในตลาดหลักทรัพย์แห่งประเทศไทย (แบบ Direct
  Listing) โดยมีมูลค่าการจดทะเบียนของ DW ทั้ง 21 ตัวประมาณ 1,200 ล้านบาท

  ทั้งนี้ ข้อมูลที่เกี่ยวข้องของ DW มีดังนี้

  12.1. ผู้ออกใบสำคัญแสดงสิทธิอนุพันธ์

1.  การจัดอันดับความน่าเชื่อถือ

  บริษัท ทริสเรทติ้ง จำกัด คงอันดับความน่าเชื่อถือของบริษัท ณ วันที่ 26 มิถุนายน 2553
  อยู่ที่ระดับ “BBB+”
  ซึ่งอันดับเครดิตดังกล่าวสะท้อนถึงคณะผู้บริหารที่มีความสามารถด้วยผลงานซึ่งเป็นที่ยอมรับ
  ตลอดจนฐานะทางการตลาดที่แข็งแกร่งในตลาดตราสารอนุพันธ์
  และการมีรายได้ที่สม่ำเสมอจากบริษัทหลักทรัพย์จัดการกองทุนรวม วรรณ จำกัด
  (บริษัทย่อยที่บริษัทถือหุ้น ร้อยละ 97) ดูประกาศผลอันดับเครดิตได้ที่ www.kgieworld.co.th

  สัญลักษณ์และนิยามอันดับเครดิต

  ทริสเรทติ้งใช้สัญลักษณ์ตัวอักษรแสดงผลการจัดอันดับเครดิตจำนวน 8 อันดับ โดยเริ่มจาก AAA
  ซึ่งเป็นอันดับเครดิตสูงสุด จนถึง D ซึ่งเป็นอันดับต่ำสุด โดยสัญลักษณ์ BBB มีความหมายดังนี้

  ------ ----------------------------------------------------------------------
  BBB    มีความเสี่ยงในระดับปานกลาง
         บริษัทมีความสามารถในการชำระดอกเบี้ยและคืนเงินต้นในเกณฑ์ที่เพียงพอ
         แต่มีความอ่อนไหวต่อการเปลี่ยนแปลงทางธุรกิจ เศรษฐกิจ และสิ่งแวดล้อมอื่นๆ มากกว่า
         และอาจมีความสามารถในการชำระหนี้ที่อ่อนแอลงเมื่อเทียบกับอันดับเครดิตที่อยู่ในระดับสูงกว่า

  ------ ----------------------------------------------------------------------

  อันดับเครดิตจาก AA ถึง C อาจมีเครื่องหมายบวก (+) หรือลบ (-) ต่อท้าย
  เพื่อจำแนกความแตกต่างของคุณภาพของอันดับเครดิตภายในระดับเดียวกัน

2.  การบริหารความเสี่ยง

 12.1.2.1 วัตถุประสงค์ในการออกใบสำคัญแสดงสิทธิอนุพันธ์

  เพื่อสร้างสรรค์ผลิตภัณฑ์การลงทุนใหม่ให้แก่นักลงทุน และกระจายโครงสร้างรายได้ของบริษัท

 12.1.2.2 กลยุทธ์ในการป้องกันความเสี่ยงต่าง ๆ ที่อาจเกิดขึ้น (Hedging Strategy) และระบบบริหาร

 ความเสี่ยงของบริษัท

  1. กลยุทธ์ในการป้องกันความเสี่ยงต่าง ๆ ที่อาจเกิดขึ้น (Hedging Strategy)

  เพื่อป้องกันความเสี่ยงต่างๆที่อาจเกิดขึ้นจากการออกใบสำคัญแสดงสิทธิอนุพันธ์
  บริษัทมีกลยุทธ์ในการป้องกันความเสี่ยงด้านต่างๆ ดังนี้

1)  การป้องกันความเสี่ยงด้านราคาของหุ้นอ้างอิง

  ในการออกใบสำคัญแสดงสิทธิอนุพันธ์ประเภทสิทธิในการซื้อ (Call Warrant)
  บริษัทจะมีความเสี่ยงเมื่อราคาหุ้นอ้างอิงสูงขึ้น
  ทำให้บริษัทอาจขาดทุนจากการออกใบสำคัญแสดงสิทธิอนุพันธ์
  บริษัทจึงมีกลยุทธ์ในการป้องกันความเสี่ยงนี้โดยการซื้อหุ้นอ้างอิงในสัดส่วนที่เหมาะสมซึ่งคำนวณมาจาก
  Net Delta Value เพื่อป้องกันความเสี่ยง
  ดังนั้นความเสี่ยงของบริษัทเมื่อหุ้นอ้างอิงปรับตัวสูงขึ้นที่ทำให้บริษัทขาดทุนจากการออกใบสำคัญแสดงสิทธิอนุพันธ์จะถูกหักล้างกับรายได้ของหุ้นอ้างอิงที่มีราคาสูงขึ้นที่ซื้อไว้เพื่อป้องกันความเสี่ยง

  สำหรับการออกใบสำคัญแสดงสิทธิอนุพันธ์ประเภทสิทธิในการขาย (Put Warrant) ก็เช่นกัน
  บริษัทจะมีความเสี่ยงเมื่อราคาหุ้นอ้างอิงลดลง
  ทำให้บริษัทอาจขาดทุนจากการออกใบสำคัญแสดงสิทธิอนุพันธ์
  บริษัทจึงมีกลยุทธ์ในการป้องกันความเสี่ยงนี้โดยการขายชอร์ตหุ้นอ้างอิงในสัดส่วนที่เหมาะสมซึ่งคำนวณมาจาก
  Net Delta Value เพื่อป้องกันความเสี่ยง
  ดังนั้นความเสี่ยงของบริษัทเมื่อหุ้นอ้างอิงปรับตัวลดลงที่ทำให้บริษัทขาดทุนจากการออกใบสำคัญแสดงสิทธิอนุพันธ์จะถูกหักล้างกับรายได้ของหุ้นอ้างอิงที่ขายชอร์ตไว้เพื่อป้องกันความเสี่ยง

2)  การป้องกันความเสี่ยงจากความผันผวนของหุ้นอ้างอิงที่เพิ่มขึ้น

  ในการออกใบสำคัญแสดงสิทธิอนุพันธ์ประเภทสิทธิในการซื้อ (Call Warrant) และ
  ประเภทสิทธิในการขาย (Put Warrant)
  บริษัทจะมีความเสี่ยงเมื่อความผันผวนของหุ้นอ้างอิงเพิ่มขึ้น
  ทำให้บริษัทอาจขาดทุนจากการออกใบสำคัญแสดงสิทธิอนุพันธ์
  บริษัทมีกลยุทธ์ในการป้องกันความเสี่ยงนี้โดยทำได้หลายวิธีได้แก่ การทำธุรกรรมอนุพันธ์นอกตลาด
  การซื้อตราสารอนุพันธ์บนหุ้นอ้างอิงตัวอื่น หรือการซื้อออปชันผ่านตลาดอนุพันธ์ (TFEX) เป็นต้น
  โดยธุรกรรมเหล่านี้อาจจะอ้างอิงบนหุ้นอ้างอิงตัวอื่น
  หรือดัชนีที่มีความผันผวนเปลี่ยนเปลงไปในทิศทางเดียวกันกับหุ้นอ้างอิง

  2 ระบบบริหารความเสี่ยงของบริษัท

  ในฐานะที่บริษัทเป็นผู้ออกใบสำคัญแสดงสิทธิอนุพันธ์
  บริษัทมีคณะกรรมการบริหารความเสี่ยงที่คอยติดตามและดูแลความเสี่ยงด้านต่างๆ
  โดยมีการดำเนินงาน บทบาท หน้าที่ และความรับผิดชอบของคณะกรรมการบริหารความเสี่ยง
  ดังนี้

1.  กำหนดนโยบายการบริหารความเสี่ยง

2.  อนุมัติขอบเขตของความเสี่ยงที่ยอมรับได้ของทุกฝ่ายงาน

3.  อนุมัติการออกผลิตภัณฑ์ใหม่ โดยพิจารณาถึงลักษณะของผลิตภัณฑ์ การควบคุมความเสี่ยง
    และขั้นตอนการทำงาน

4.  ติดตามการบริหารความเสี่ยง ให้อยู่ภายใต้ขอบเขตที่บริษัทกำหนด

5.  ติดตามดูแลเรื่องการพิจารณาวงเงินลูกค้า คุณภาพเครดิต การวางหลักประกัน
    และติดตามดูแลความเสี่ยงด้านเครดิตของคู่ค้า

6.  การกำหนดราคาของธุรกรรมวาณิชธนกิจ
    โดยมอบหมายให้คณะกรรมการย่อยวาณิชธนกิจเป็นผู้พิจารณา

7.  อนุมัติวงเงินให้กับฝ่ายงานต่างๆ

8.  กำหนดการควบคุมภายใน และติดตามการบริหารงานให้เป็นไปตามนโยบายที่บริษัทกำหนด

9.  ติดตามความเสี่ยงด้านตลาด ความเสี่ยงด้านสภาพคล่อง และความเสี่ยงทางการเงินด้านอื่นๆ

10. ติดตามดูแลความมั่นคงของระบบเทคโนโลยีสารสนเทศ และการปฏิบัติงานของบริษัท

11. เรื่องอื่นๆ ตามที่คณะกรรมการบริหารความเสี่ยงเห็นควร

  นอกจากนั้น เพื่อป้องกันการล่วงรู้ข้อมูลภายใน (Chinese wall)
  และเพื่อให้การบริหารงานมีประสิทธิภาพมากยิ่งขึ้น บริษัทจึงได้จัดตั้งคณะกรรมการย่อย
  ภายใต้คณะกรรมการบริหารความเสี่ยงขึ้นอีก 5 คณะ คือ

  ก) คณะกรรมการย่อยบริหารความเสี่ยงด้านเครดิตจากธุรกิจหลักทรัพย์ โดยมีบทบาท หน้าที่
  และความรับผิดชอบ ดังนี้

  1. อนุมัติวงเงินการซื้อขายหลักทรัพย์ แนวทางการประเมินและบริหารหลักประกัน และอื่นๆ

  2. อนุมัตินโยบายการเปิดบัญชีซื้อขายหลักทรัพย์

  3. กำหนดรายชื่อของหลักทรัพย์ที่อนุญาตให้ซื้อขายในบัญชีเครดิตบาลานซ์ และหลักทรัพย์

  ที่ให้ทำธุรกรรมการยืมและให้ยืมหลักทรัพย์

  4. พิจารณาสาระสำคัญของสัญญาต่าง ๆ ของบริษัทกับลูกค้าหรือคู่สัญญา

  ข) คณะกรรมการย่อยบริหารความเสี่ยงด้านเครดิตจากตราสารหนี้ โดยมีบทบาท หน้าที่
  และความรับผิดชอบในการอนุมัติความเสี่ยงด้านเครดิตจากการทำธุรกรรมการเป็นตัวแทนนายหน้าการซื้อขายตราสารหนี้
  การลงทุนในตราสารหนี้ทั้งภาครัฐและภาคเอกชนเพื่อฐานะของบริษัท
  และการทำธุรกรรมซื้อ/ขายโดยมีสัญญาขาย/ซื้อคืน

  ค) คณะกรรมการย่อยบริหารความเสี่ยงด้านเครดิตจากตราสารอนุพันธ์ โดยมีบทบาท หน้าที่
  และความรับผิดชอบในการอนุมัติความเสี่ยงด้านเครดิตจากการทำธุรกรรมการออกหรือซื้อขายตราสารอนุพันธ์นอกตลาดกับลูกค้า
  และพิจารณานโยบายและขั้นตอนการทำงานของธุรกรรมการยืมและให้ยืมหลักทรัพย์

  ง) คณะกรรมการย่อยวาณิชธนกิจ โดยมีบทบาท หน้าที่
  และความรับผิดชอบในการอนุมัติการทำธุรกรรมการจัดจำหน่ายและรับประกันการจำหน่ายหลักทรัพย์
  และการทำธุรกรรมด้านวาณิชธนกิจอื่น ๆ

  จ) คณะกรรมการย่อยควบคุมการปฏิบัติงาน
  และการรักษาความปลอดภัยด้านเทคโนโลยีสารสนเทศ โดยมีบทบาท
  หน้าที่และความรับผิดชอบในการอนุมัติและทบทวนนโยบายเกี่ยวกับการรักษาความปลอดภัยด้านเทคโนโลยีสารสนเทศของบริษัท

12.1.2.3. บทบาทของผู้บริหารระดับสูงในการกำกับดูแลระบบบริหารความเสี่ยง

  คณะกรรมการบริหารความเสี่ยงมีบทบาท หน้าที่
  และความรับผิดชอบของคณะกรรมการบริหารความเสี่ยง ตามข้อ 12.1.2.2 ข้อ 2

  12.1.2.4.
  การควบคุมดูแลเพื่อมิให้การออกใบสำคัญแสดงสิทธิอนุพันธ์หรือการซื้อขายตราสารอื่นมีผล

  ให้การดำรงฐานะหรือสภาพคล่องไม่เป็นไปตามเกณฑ์ที่เกี่ยวข้อง

  การดำรงเงินกองทุนสภาพคล่องสุทธิ (NCR)

  บริษัทใช้หลักการดำรงเงินกองทุนสภาพคล่องสุทธิ ตามแบบที่ทางสำนักงาน ก.ล.ต.
  กำหนดสำหรับบริษัทหลักทรัพย์ที่มีการทำธุรกรรมเกี่ยวกับตราสารอนุพันธ์
  โดยทางบริษัทกำหนดเพิ่มเติมให้ฝ่ายการเงินและบัญชีซึ่งเป็นผู้จัดทำรายงานเงินกองทุนสภาพคล่อง
  โดยเทียบกับอัตราส่วนตามที่สำนักงาน ก.ล.ต. กำหนด
  หากอัตราส่วนเงินกองทุนส่วนเกินมีต่ำกว่าระดับ 10%
  ของหนี้สินรวมจะต้องรายงานต่อคณะกรรมการพิจารณาความเสี่ยงในทันที

1.  ประวัติการออกใบสำคัญแสดงสิทธิอนุพันธ์ในระยะเวลา 2 ปีที่ผ่านมา

  []

2.  ความขัดแย้งทางผลประโยชน์จากการออกใบสำคัญแสดงสิทธิอนุพันธ์

  เนื่องจากบริษัทและบริษัทที่เกี่ยวข้องยังมีการประกอบธุรกิจ และ/หรือ
  การทำหน้าที่อื่นตามที่ได้รับอนุญาต
  ซึ่งรวมถึงและไม่จำกัดเพียงการบริการให้คำแนะนำในการลงทุน
  การทำหน้าที่เป็นที่ปรึกษาทางการเงิน และ/หรือ
  การลงทุนเพื่อตนเองของบริษัทและบริษัทที่เกี่ยวข้อง ซึ่งการประกอบธุรกิจดังกล่าว
  อาจทำให้เกิดความขัดแย้งทางผลประโยชน์จากการออกใบสำคัญแสดงสิทธิอนุพันธ์นี้ ดังนั้น
  เพื่อให้เกิดการเท่าเทียมกันและป้องกันข้อได้เปรียบหรือเสียเปรียบในการลงทุนของบริษัทและลูกค้า
  บริษัทจึงได้กำหนดมาตรการเพื่อป้องกันความขัดแย้งทางผลประโยชน์
  โดยเฉพาะอย่างยิ่งการใช้ข้อมูลภายใน โดยให้ถือว่าฝ่ายงานที่ให้บริการคำแนะนำในการลงทุน
  การเป็นที่ปรึกษาทางการเงิน และดูแลการค้าหลักทรัพย์เพื่อการลงทุน ฯลฯ
  ของบริษัทมีฐานะเทียบเท่านักลงทุนทั่วไป
  ฝ่ายงานดังกล่าวจึงไม่มีสิทธิได้รับข้อมูลหรือบทวิจัยที่แตกต่างจากลูกค้ารายอื่นของบริษัท

  12.2. ผู้ค้ำประกันการชำระหนี้ตามใบสำคัญแสดงสิทธิอนุพันธ์
  และผู้ที่เป็นคู่สัญญาบริหารความเสี่ยงของบริษัทที่ออกใบสำคัญแสดงสิทธิอนุพันธ์

  - ไม่มี -

  12.3 ข้อมูลเกี่ยวกับหุ้นอ้างอิงของใบสำคัญแสดงสิทธิอนุพันธ์ (ข้อมูลจากเว็บไซต์ของหุ้นอ้างอิง ณ
  วันที่ 31 ธันวาคม 2553)

  1. บริษัท ปตท. จำกัด (มหาชน)

[]

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.pttplc.com

2.  ธนาคารกสิกรไทย จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.kasikornbankgroup.com

3.  บริษัท ปตท. สำรวจและผลิตปิโตรเลียม จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.pttep.com

4.  บริษัท บ้านปู จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.banpu.com

5.  บริษัท อินโดรามา เวนเจอร์ส จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.indoramaventures.com

6.  บริษัท พฤกษา เรียลเอสเตท จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.pruksa.com

7.  บริษัท ทุนธนชาต จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.thanachart.co.th

8.  บริษัท แอดวานซ์ อินโฟร์ เซอร์วิส จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.ais.co.th

9.  บริษัท ปตท.เคมิคอล จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.pttchemgroup.com

10. บริษัท ปูนซิเมนต์ไทย จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.scg.co.th

11. บริษัท โทรีเซนไทย เอเยนต์ซีส์ จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.thoresen.com

12. ธนาคารกรุงไทย จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.ktb.co.th

13. ธนาคารกรุงศรีอยุธยา จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.krungsri.com

14. บริษัท ไทยออยล์ จำกัด (มหาชน)

  []

ทั้งนี้ ผู้ลงทุนสามารถศึกษาข้อมูลเพิ่มเติมของหุ้นอ้างอิงได้ที่ www.thaioil.co.th